*Ұлттық экономика Вице-министрі Б. Омарбековтің Агломерацияларды дамыту туралы заң жобалары бойынша тезистері*

**Құрметті Депутаттар!**

**СЛАЙД 2**

Қазіргі уақытта елдің агломерацияларында орталық қала мен оған іргелес аудандар арасында **экономикалық** дамуда, **қаржылық және адами әлеуеттерде** белгілі бір **теңсіздіктер бар**.

Аумақтардың үйлестірілмеген дамуының негізгі себебі – агломерациялардың дамуын реттейтін **нормативтік құқықтық базаның болмауы** болып табылады.

Орталық қала мен оның маңындағы аймақ арасындағы **функцияларды заңнамалық тұрғыдан бөлу** қажеттілігі туындап отыр.

Агломерацияларды дамыту мәселелерін реттейтін заңнама бар болған жағдайда, ол агломерациялар аумағында **бірыңғай кеңістіктік жоспарлауды қамтамасыз етуге** мүмкіндік берер еді. Яғни, бірлескен жобаларды **іске асыруды** **басқару бойынша тетіктерін** енгізуге мүмкіндік берер еді. Оның үстіне, бөлінген қаражаттың мақсатты түрде пайдалану бойынша, инфрақұрылым объектілері мен қызмет көрсету жүйелерін пайдалану мен техникалық қызмет көрсету бойынша жауапкершілік пен бақылауға қатысты «айқын ережелерді» енгізуге мүмкіндік берер еді.

**СЛАЙД 3**

Заң жобаларын әзірлеу үшін Мемлекет басшысының бірқатар **тапсырмалары негіз болып табылады**.

Осылайша, Мемлекет басшысы агломерацияларды дамыту үшін институционалдық орта құру мақсатында   
2021 жылғы 1 қыркүйектегі «Халық бірлігі және жүйелі реформалар – ел өркендеуінің берік негізі» атты Қазақстан халқына Жолдауында **«Агломерацияларды дамыту туралы»** заңды әзірлеуді тапсырды *(ЖҰЖ 55-тармағы)*.

Бұл ретте Мемлекет басшысы а. ж. 5 мамырдағы реформалар жөніндегі Жоғары Кеңестің отырысында осы заң жобасын **а. ж. соңына дейін қабылдауды қамтамасыз етуді тапсырды.**

Сондай-ақ, 2021 жылғы 17 наурыздағы «Алматы қаласын одан әрі дамыту туралы» кеңесте Президент **Алматы қаласы үшін қарыз алудың ерекше тәртібін белгілеу жөнінде шаралар қабылдауды тапсырды**.

**СЛАЙД 4**

**Үздік халықаралық тәжірибені** қолдану мақсатында Министрлік **Дүниежүзілік Банктің** сарапшыларымен бірлесіп негізгі және ілеспе заң жобаларын әзірледі.

Негізгі заң жобасында **«агломерация» терминінің анықтамасы** және агломерацияларды анықтау **критерийлері енгізіледі.**

Мәселен, агломерация - бұл күнделікті еңбек, өндірістік, әлеуметтік-мәдени және өзге де байланыстары, сондай-ақ аумақтық бірігу үрдісі бар, **халқы бес жүз мың адамнан** **асатын** **астанадан** немесе **республикалық маңызы** бар қаладан немесе **облыстық маңызы бар қаладан** *(агломерация орталығынан)* және оның айналасында орналасқан елді мекендерден тұратын жергілікті жүйе.

Заң жобасы қабылданғаннан кейін Алматы, Астана, Шымкент, Ақтөбе және Қарағанды қалаларында орталықтары бар 5 агломерация айқындалатын болады.

**Агломерация құрамын қалыптастыруды***(елді-мекендер тізбесімен)* агломерацияларды дамыту жөніндегі уәкілетті орган жүзеге асырады және ҚР Үкіметінің қаулысымен бекітіледі.

Осылайша, Ұлттық экономика министрінің бұйрығымен елді мекендерді агломерациялардың құрамына енгізу және олардың **тізбесін жүргізу қағидалары бекітілетін болады**, олар елді мекендерді агломерацияларға жатқызу өлшемшарттарын айқындайтын болады.

Бұл ретте агломерацияларды айқындаудың **негізгі критерийлері**:

– **орталық қаланың әкімшілік мәртебесі** (астана, республикалық маңызы бар қала, облыс орталығы)**;**

– аймақ халқының жоғары тығыздығын, көші-қон ағынын *(маятниктік көші-қон)*, ресурстық базаны *(жер, су және өзгеде ресурстарын)* қамтитын **демографиялық сыйымдылық**;

- **логистикалық әлеует**, бұл ыңғайлы географиялық орналасуды, халықаралық көлік дәліздерінің өтуін, көлік торабы мен инфрақұрылымның болуын білдіреді;

- **экономикалық** **әлеует**, яғни қала-орталықтың дамуы *(индустриялық-инновациялық, сервистік, еңбек, қаржылық, ғылыми және мәдени әлеует).*

Елді-мекендерді агломерациялар тізбесі мен құрамына енгізу жергілікті атқарушы органдармен келісім бойынша жүзеге асырылатынын атап өту қажет.

Заң жобасы қабылданғаннан кейін осы өлшемшарттарға сәйкес «агломерациялар» ретінде Алматы, Астана, Шымкент, Ақтөбе және мүмкін Қарағанды қалаларында орталықтары бар елді мекендер жүйесі айқындалатын болады.

Бұл ретте заң жобасы агломерациялардың құрамына кіретін әкімшілік-аумақтық бірліктер арасындағы қатынастарды реттеуге бағытталған

**СЛАЙД 5**

Заң жобасында агломерацияларды **басқарудың жаңа моделі** енгізілуде.

Республикалық деңгейде агломерацияларды дамыту жөніндегі мәселелер агломерацияларды дамыту мәселелерін ведомствоаралық үйлестіруге арналған Үкімет жанындағы консультативтік-кеңесші орган болып табылатын **Агломерациялар жөніндегі кеңестің** қарауына шығарылатын болады.

**СЛАЙД 6**

Мемлекеттік аппараттың қызметін **бюрократияландыру қағидаттарын сақтау** мақсатында агломерациялар жөніндегі кеңес Алматы агломерациясын басқару жөніндегі қолданыстағы **Кеңестің** атауы мен функцияларын өзгерту жолымен құрылатынын атап өткім келеді   
*(ҚР Премьер-Министрінің 2021 жылғы 10 маусымдағы № 106-ө Өкімі)*.

**СЛАЙД 7**

Өңірлік деңгейде агломерация аумағын үйлестірілген дамытудың нақты мәселелерін шешу үшін қаланың және іргелес облыстың жергілікті атқарушы органдарының өзара іс-қимыл **алаңы ретінде** **Жергілікті агломерация кеңестері** құрылатын болады.

Жергілікті кеңес агломерацияны дамытуды қолдаудың **міндеттері мен шаралары бойынша ұсыныстар әзірлейтін болады**, бұл ретте жергілікті **кеңес** **хатшылығы** агломерацияны дамытудың кешенді жоспарын әзірлейтін болады.

Жергілікті кеңестің құрамына кандидатураларды қалыптастыру және іріктеу тәртібі агломерация аумағындағы жергілікті маңызы бар мәселелерді **бірлесіп шешу туралы келісімде** айқындалатын болады.

Жергілікті агломерация кеңесінің құрамына елді мекендері агломерацияға ҚР Ұлттық Кәсіпкерлер палатасының және үкіметтік емес ұйымдардың өкілдері кіретін астана немесе республикалық маңызы бар қала ЖАО мен мәслихаттарының, іргелес облыстың өкілдері кіруі мүмкін.

Жалпы, агломерацияларды басқару органдарын құру **жергілікті басқарудың мықты жүйесін құруға**, сондай-ақ бүкіл агломерация ауқымында жобаларды іске асыруды қамтамасыз етуге көмектеседі.

**СЛАЙД 8**

Тұрақты әлеуметтік-экономикалық және үйлестірілген дамуды қамтамасыз ету мақсатында агломерацияларды дамытудың **кешенді** **жоспарлары** әзірленетін болады, олар ҮБК құжаттары мен өңірлердің бас жоспарларын ескеретін болады.

Кешенді жоспарда келесі ережелер болады:

– кеңістіктік жоспарлау мен инфрақұрылымдық дамудың негізгі проблемаларын сәйкестендіре отырып, агломерацияның әлеуметтік-экономикалық дамуының ағымдағы жай-күйін бағалау;

– агломерацияны дамытудың мақсаттары мен міндеттері;

– агломерацияны дамытудың мақсаттары мен міндеттерін сипаттайтын негізгі көрсеткіштер (индикаторлар);

– қаржыландыру көздерін, көлемін, іске асыру мерзімдерін және жауапты орындаушыларды көрсете отырып, агломерацияны дамыту міндеттері бойынша топтастырылған іс-шаралар;

– жоспарланған шаралардан күтілетін әсерлер.

*Анықтама ретінде*

*Кешенді жоспар шеңберінде бірлескен жобаларды іске асыру мәселелері реттелетін болады. Мысалы, іргелес облыс аумағында орталық қаланың әлеуметтік, көлік және инженерлік инфрақұрылым объектілерін салу жөніндегі егжей-тегжейлі жоспары көрсетілетін болады.*

*Сондай-ақ, ұйымдастырушылық сипаттағы егжей-тегжейлі іс-шаралар, мысалы, қоқыстарды шығару, қоғамдық көлікті ұйымдастыру және басқа да мәселелер көрсетіледі.*

Агломерацияны дамытудың кешенді жоспарын жергілікті агломерация кеңесінің хатшылығы бес жылдық кезеңге әзірлейді және Президент Әкімшілігінің келісімі бойынша Үкімет бекітеді.

**СЛАЙД 9**

Негізгі және ілеспе заң жобалары шеңберінде өңірлердің әкімдіктеріне **25 қосымша өкілеттік беріледі**.

Негізгі заң шеңберінде **11** өкілеттік.

Серіктес заң шеңберінде **14** өкілеттік.

Мәселен, негізгі заң жобасына сәйкес **астана, республикалық маңызы бар қалалар** мен іргелес облыстардың әкімдігі агломерация аумағындағы жергілікті маңызы бар мәселелерді **бірлесіп шешуге**, тиісті келісімді дайындауға және оған **қол қоюға** қатысатын болады.

Сондай-ақ әкімдіктер **Жергілікті агломерация кеңесін** құруға және оның қызметіне, агломерацияны дамытудың **кешенді жоспарын әзірлеуге** қатысатын болады.

Бұл өкілеттіктер орталық қала мен қала маңы аймағы арасындағы экономикалық дамудағы **теңгерімсіздіктерді еңсеруге мүмкіндік береді**.

**СЛАЙД 10**

Бұдан басқа, **Астана, Алматы және Шымкент қалаларының** жергілікті атқарушы органдары:

– қала орталықтарын дамыту мен салудың бас жоспарын және қала маңы аймағын қала құрылысын жоспарлаудың кешенді схемасын іске асыру жөніндегі субъектілердің қызметін **үйлестіреді**;

– астана аумағын, республикалық маңызы бар қалаларды және олардың қала маңындағы аймақтарын дамыту мен салудың бас жоспарының жобасын әзірлеуді **ұйымдастырады**;

– астананың, республикалық маңызы бар қалалардың және олардың қала маңындағы аймақтарының аумағында қолданылатын сәулет, қала құрылысы және құрылыс қызметі саласындағы мемлекеттік нормативтердің жобаларын **келіседі.**

Бұл нормалар **жоспарлауды синхрондау**, қала-орталықтың қала маңындағы аймағында орналасқан елді мекендердің аумағын тиімді пайдалану, жер учаскелерін **келісілген пайдалану үшін қажет**.

**Мысалы,** егер қала маңындағы аймаққа іргелес жатқан Алматы қаласының аумағында саябақты жайластыру жоспарланған болса**, онда қала маңындағы аумақта қоғамдық кеңістіктер де жайластырылуы тиіс**.

**СЛАЙД 11**

Ілеспе заң жобасында агломерацияны дамыту бойынша мынадай құзыреттер көзделген:

**1)** Қала маңындағы жердің **сәулет және құрылыс саясатын әзірлеуге қатысу бойынша** республикалық маңызы бар қалалар мен астана **әкімдіктерінің өкілеттіктерін кеңейту.**

Мәселен, қазіргі уақытта «ҚР астанасының мәртебесі туралы» Заңға сәйкес **Астана қаласының әкімдігі** елорданың бас жоспарын және елорданың қала маңы аймағының қала құрылысын жоспарлаудың кешенді схемасын іске асыру жөніндегі субъектілердің қызметін үйлестіреді.

Заң жобасында осыған ұқсас норма **Алматы және Шымкент** қалаларына қолданылады.

**Іргелес облыстардың әкімдіктері** қала маңы аймағында орналасқан елді мекеннің бас жоспарының жобасын астананың, республикалық маңызы бар қалалардың әкімдігіне келісуге енгізетін болады.

Осыған байланысты тиісті түзетулер «**ҚР сәулет, қала құрылысы және құрылыс қызметі туралы» ҚР Заңына** **енгізіледі.**

**СЛАЙД 12**

**2) Іргелес облыстардың әкімдіктеріне** астананың, республикалық маңызы бар қалалардың жергілікті атқарушы органдары қаржыландыратын әлеуметтік, көліктік және инженерлік инфрақұрылым объектілерін салу үшін агломерация аумағында **жер учаскелерін резервтеу** жөніндегі құзыретті беру көзделеді.

Бұл шара қала маңындағы аймақта инфрақұрылым объектілерін алдын ала жоспарлау және салу арқылы агломерация қала-орталықтарының аумағында **жердің өткір тапшылығын шешуге мүмкіндік береді.**

**3) Бір деңгейдегі бюджеттердің өзара іс-қимылы.**

Қазіргі уақытта бір деңгейдегі бюджеттердің өзара қарым-қатынасына ерекше жағдайларда (ТЖ) жол беріледі.

Бұл ретте «ескі» облыстардың бюджеттері есебінен жаңадан құрылған облыстарды ұстауды қаржыландыру үшін әкімшілік-аумақтық құрылымы өзгерген кезде осындай өзара қарым-қатынастардың прецеденті бар.

Агломерацияларды Үйлестірілген дамыту мақсатында заң жобасында синергия әсері бар бірлескен агломерациялық жобаларды қаржыландыру үшін қала және іргелес облыс бюджеттері арасында **көлденең трансферттер тетігі әзірленді**, бұл қала-орталықтың да, оның қала маңындағы аймағының да дамуына әсер етеді.

Мәселен, Алматы қаласына іргелес елді мекендердің тұрғындары әлеуметтік инфрақұрылым нысандарының жетіспеуіне байланысты **орталық қалаға баруға мәжбүр.**

Республикалық маңызы бар қалалар мен астана әкімдіктеріне бүкіл агломерация аумағында әлеуметтік жобаларды **бірлесіп қаржыландыру мүмкіндігін беру** іргелес облыста мектептердің, ауруханалардың және т. б. тапшылығының, сондай-ақ қалада осындай әлеуметтік объектілердің қайта жүктелуінің **өткір проблемасын шешуге мүмкіндік беред**і.

**4)** **Алматы қаласы әкімдігінің сыртқы нарықтарда қарыз алуы.**

Қазіргі уақытта өңірлердің әкімдіктеріне Сыртқы қарыз алуға тыйым салынады, ал жергілікті қарыз алу Жоғары тұрған бюджеттерден кредиттермен шектеледі.

Сонымен қатар, Алматы қаласы болып табылатын мегаполис үшін ірі жобаларды, оның ішінде бүкіл агломерация аумағын экологиялық сауықтыруға, инфрақұрылымдық және экономикалық дамытуға бағытталған жобаларды іске асыру үшін қосымша қаржыландыру көзі талап етіледі.

Мемлекет басшысы Алматы қаласы үшін Қазақстан экономикасындағы қаланың ауқымы мен экономикалық салмағын ескере отырып, қарыз алудың ерекше тәртібін **белгілеу** жөнінде шаралар қабылдауды тапсырды.

Бұл ретте Аумақтық даму жоспарында кеңістіктік даму қағидаттарының бірі Алматы қаласы ретінде көшбасшы өңірлерге үлкен экономикалық дербестік беру болып айқындалды.

Осыған байланысты, Мемлекет басшысының тапсырмасын іске асыру үшін Бюджет кодексіне **Алматы әкімдігіне қолданыстағы қаржыландыру көздерінің тізімін кеңейтуге және сыртқы нарықтан қарыз алу жолымен халықаралық инвестицияларды тартуға мүмкіндік беру үшін** өзгерістер әзірленді.

**СЛАЙД 13**

Алматы қаласы әкімдігіне сыртқы нарықтардан қарыз алуға рұқсат берудің **негізгі** **мақсаты** Алматыда және агломерация аумағында тұрақты инфрақұрылымды дамыту *(көлік, коммуналдық, әлеуметтік, экологиялық, «smart» инфрақұрылымы)*, «жасыл» экономика және көміртекті көшу бөлігінде дамыту болып табылады.

Жалпы **Алматы қаласында FitchRatings агенттігі берген «BBB» рейтингі бар**, ол қаланың кредит қабілеттілігін және ұзақ мерзімді сыртқы **қаржыландыруға қол жеткізу қабілетін көрсетеді**.

Алдын ала кредиттік бағалау қаланың қаржылық тұрақтылыққа нұқсан келтірместен қосымша   
**100-200 млрд теңге тарту мүмкіндігін** **көрсетеді**.

Айта кету керек, Алматы қаласы әкімдігінің сыртқы қарыз алуы Қаржы министрлігі **белгілеген тәртіппен** жүзеге асырылатын болады.

Бұдан басқа, мұндай сыртқы қарыз алудың **шарттары, көлемі және нысаналы мақсаты** да Қаржы министрлігінің келісімі бойынша айқындалатын болады.

Бұл ретте Алматы қаласы әкімдігінің **борыш лимитін** Ұлттық экономика министрлігі белгілейді.

Сондай-ақ, Алматы қаласының атқарушы органы бағалы қағаздарды шығаруды **«Астана» халықаралық қаржы орталығының ережелеріне** **сәйкес** жүргізетінін және шығару жөніндегі құжаттама жария түрде қолжетімді болатынын атап өткім келеді.

Сыртқы нарықтарда қарыз алу мүмкіндігінің болмауы Алматы қаласын басқа мегаполистермен *(Стамбул, Мәскеу, Киев)* салыстырғанда **қолайсыз жағдайға душар** **етеді**.

Бұл ретте Алматы қаласы сыртқы қарыз алуды тартатын **Орталық Азиядағы алғашқы қала бола алады**.

**СЛАЙД 14**

Жалпы, ілеспе заң жобасында **Бюджет және Жер кодекстеріне**, сондай-ақ қолданыстағы **5 Заңға өзгерістер енгізу** жоспарлануда**.**

*Анықтама ретінде: «Қазақстан Республикасындағы сәулет, қала құрылысы және құрылыс қызметі туралы», «Астана мәртебесі туралы», «Алматы қаласының ерекше мәртебесі туралы» «Мемлекеттік-жекешелік әріптестік туралы», «Қоғамдық кеңестер туралы» заңдар.*

**Назар аударғандарыңыз үшін рахмет!**